
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 24ης (τακτικής) συνεδρίασης του Δημοτικού Συμβουλίου του Δήμου Πύργου

Αριθμ. Αποφ.  276/2011

ΘΕΜΑ: Παραχώρηση δικαιώματος χρήσης αιγιαλού και παραλίας, 450 τ.μ., έμπροσθεν του καταστήματος «Αναψυκτήριο» χρήσης κ. Βασιλείου Τυλιγάδα, που βρίσκεται στη Σπιάντζα Δήμου Πύργου, για την εγκατάσταση ομπρελών και ξαπλωστρών
    
Στον Πύργο και στο Δημοτικό Κατάστημα σήμερα την 1 του μηνός Ιουλίου, του έτους 2011, ημέρα Παρασκευή και ώρα 18:30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, ύστερα από την με αριθμό πρωτ. 29716/27-6-2011 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 
1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνης, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Δημουλιάς Λεωνίδας, 11. Ζέκιος Λεωνίδας, 12. Κωνσταντόπουλος Σπυρίδων, 13.  Τζίνη Διονυσία, 14. Φραγκαντώνης Παναγιώτης, 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Λιατσής Γαβριήλ – Επικεφαλής της Μείζονος Μειοψηφίας, 21. Ανδριόλας Γεώργιος, 22. Σεϊντής Βασίλειος, 23. Κουρμπανάς Γεώργιος, 24. Λιατσής Δημήτριος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου»

ΑΠΟΝΤΕΣ: 
1. Θεοδωρέλος – Χαρίτος Γεώργιος, 2. Κοτσιλίμπας Γεώργιος, 3. Δημόπουλος Φώτιος 4. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.
    Επίσης για το συγκεκριμένο θέμα, με την υπ’ αριθμ. 29716/27- 6 - 2011 έγγραφη πρόσκληση του Προέδρου, προσκλήθηκε στη συνεδρίαση ο Πρόεδρος της Δ.Κ. Πύργου κος Δαρζέντας Σπύρος, ο οποίος δεν προσήλθε αν και νόμιμα κλήθηκε. 

   
Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

    Ακολούθως ο Πρόεδρος έθεσε υπόψη του Δημοτικού Συμβουλίου το 15ο θέμα της ημερήσιας διάταξης με θέμα: «Παραχώρηση δικαιώματος χρήσης αιγιαλού και παραλίας, 450 τ.μ., έμπροσθεν του καταστήματος «Αναψυκτήριο» χρήσης κ. Βασιλείου Τυλιγάδα, που βρίσκεται στη Σπιάντζα Δήμου Πύργου, για την εγκατάσταση ομπρελών και ξαπλωστρών» και ανέφερε:
    «Η Δ/νση Διοικητικών Υπηρεσιών του δήμου με το 27963/2011 έγγραφό της, διαβιβάζει στο σώμα (την 25431/2011 αίτηση του κ. Τυλιγάδα Βασίλειου) και εισηγείται την παραχώρηση δικαιώματος χρήσης αιγιαλού και παραλίας εμβαδού 450 τ.μ., έμπροσθεν του καταστήματος «Αναψυκτήριο», χρήσης κ. Βασιλείου Τυλιγάδα, που βρίσκεται στη Σπιάντζα Δήμου Πύργου, για την εγκατάσταση ομπρελών και ξαπλωστρών.
    Η παραχώρηση θα γίνει σύμφωνα: 
α. με την υπ’ αριθμ. 1038460/2439/Β0010/15-4-2009 ΦΕΚ 792/29-4-2009 τεύχος Β΄ απόφαση του Υπουργείου Οικονομίας και Οικονομικών,  
β. τις διατάξεις του άρθρου 22 παρ. α. του Ν.20 Γενικού Κανονισμού Λιμένα (ΦΕΚ 444/β/99 και 
γ. το άρθρου 13 του Ν. 2971/2001 ο Δήμος δύναται με απόφαση του Δ.Σ. να παραχωρεί κοινόχρηστο χώρο αιγιαλού υπό συγκεκριμένους όρους, δηλ. να προσδιορίζεται επ’ ακριβώς η έκταση του παραχωρημένου χώρου, η ακριβή θέση αυτού, με αποστάσεις από σταθερά σημεία,  με απόφαση του Δημοτικού Συμβουλίου, για ένα ημερολογιακό έτος ήτοι μέχρι 31-12-2011, χωρίς να υποχρεούνται οι λουόμενοι στην καταβολή αντιτίμου για την χρήση ξαπλώστρων και ομπρελών» 

    Κατόπιν των ανωτέρω ο Πρόεδρος κάλεσε τους Δημοτικούς Συμβούλους ν’ αποφασίσουν επί της ανωτέρω εισήγησης.
Το Δημοτικό Συμβούλιο Πύργου

    Μετά από διαλογική συζήτηση, αφού έλαβε υπόψη του την αναφερόμενη αίτηση, την υπ’ αριθμ. 1038460/2439/Β0010/15-4-2009 ΦΕΚ 792/29-4-2009 τεύχος Β΄ απόφαση του Υπουργείου Οικονομίας και Οικονομικών.

Α π ο φ α σ ί ζ ε ι
    Κατά πλειοψηφία εγκρίνει την παραχώρηση δικαιώματος χρήσης αιγιαλού και παραλίας 450 τ.μ. στη θέση «Σπιάντζα» του Δήμου Πύργου, έμπροσθεν του καταστήματος «Αναψυκτήριο» χρήσης του κ. Βασιλείου Τυλιγάδα, για την τοποθέτηση ομπρελών και ξαπλωστρών, προς εξυπηρέτηση των λουομένων, για χρονικό διάστημα ενός ημερολογιακού έτους (έως 31-12-2011), έναντι του ποσού των 10€/τ.μ. όπως έχει καθοριστεί με την υπ’ αριθμ. 538/05 απόφαση του Δ.Σ. χωρίς να υποχρεούνται οι λουόμενοι στην καταβολή αντιτίμου  για τη χρήση ξαπλωστρών και ομπρελών. 

    Ο Δημοτικός Σύμβουλος κ. Α. Καραμπέτσος κατά την ψηφοφορία του θέματος ψήφισε λευκό.

    Οι Δημοτικοί Σύμβουλοι κ.κ. Γ. Λιατσής, Χ. Γιάνναρος, Π. Σκαρτσιάρης και Ι. Σεφερλής, είχαν αποχωρήσει από την συνεδρίαση όταν τέθηκε το θέμα προς συζήτηση και έγκριση. 

Η παρούσα απόφαση έλαβε αύξοντα αριθμό 276/2011. 

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ              ΤΑ ΜΕΛΗ                         Ο ΓΡΑΜΜΑΤΕΑΣ
Ε. ΚΑΝΝΗΣ                                                    Δ. ΤΖΟΥΑΝΟΠΟΥΛΟΣ

Ακριβές Απόσπασμα

Εκ των πρακτικών του Δ.Σ.

Πύργος 12 - 7 -  2011
Ο ΔΗΜΑΡΧΟΣ

Μ.Ε.Δ.

